N2 gesluit ná noodlottige botsing | Maroela Media
Die trompop botsing op die N2 in die Suid-Kaap het omstreeks 05:00 Woensdagoggend plaasgevind. Foto: Verskaf
Die Wes-Kaapse verkeersafdeling sê dit kan geruime tyd duur om die N2 naby Albertinia in die Suid-Kaap te heropen ná 'n botsing tussen twee vragmotors Woensdagoggend vroeg.
Die vragmotors was omstreeks 05:00 in 'n trompop botsing betrokke, sê Kenny Africa, provinsiale verkeershoof. "Twee mense is op slag dood en 'n derde man sit nog in een van die vragmotors vas. Hy is in 'n kritieke toestand."
Africa sê hulle wag nog dat swaarinsleepdienste die ongelukstoneel bereik. Intussen word verkeer uit Mosselbaai sowel as Riversdal se rigting met 'n ompad oor die Robinsonpas na en van Oudtshoorn herlei.
Africa kon nie sê hoe lank dit sal duur voordat die N2 weer oopgestel kan word nie.
Albertinia In die nuus Kenny Africa
Hoe kry hulle dit reg. Sit seker op cellphone soos wat ons busbestuurders hier in Tshwane doen.
ek sien 'n solid line
ek sien mense sterf alweer
ek sien visse orals
@Petra,dat iemand aan die anderkant van daai sperstreep was,of albei…Stem saam,altyd n sperstreep op hierdie noodlottige fotos.
'n Wet wat dit verpligtend maak vir 'n kamera in ALLE voertuie op openbare paaie/strate. Dan is raaiwerk van wat gebeur het nie nodig. Assuransiemaatskappye kan begin om dit toe te pas.